**«Հին Սարեպտա» պատմա-ազգագրական և ճարտարապետական արգելոց-թանգարան** (ռուս.՝ Историко-этнографический и архитектурный музей-заповедник «Старая Сарепта»), Վոլգոգրադի խոշոր մշակութային, զբոսաշրջային, հետազոտական և մեթոդաբանական կենտրոն։ «Հին Սարեպտա» ցուցահանդեսային համալիրը զբաղեցում է 7,1 հեկտար տարածք, ընդգրկում է 27 շենք, որոնցից 23-ը XVIII-XIX դդ. դաշնային նշանակության հուշարձաններ, մշտական պատմական և ազգագրական ցուցադրություններ, արվեստագետների, լուսանկարիչների, դեկորատիվ և կիրառական արվեստի վարպետների փոփոխվող ցուցահանդեսներ։

Ստեղծման պատմություն
--------------------

Հայրենական մեծ պատերազմի զինվորների հուշարձանը և հավերժական կրակը, Հին\_Սարեպտա
Հին Սարեպտա արգելոց-թանգարանը հիմնադրվել է 1989 թվականին Սարեպտա գերնգուտերների կրոնական եղբայրության համայնքի պահպանված պատմական և ճարտարապետական համալիրի հիման վրա։ Սարեպտան Ռուսաստանի տարածքում գերնգուտերների եղբայրական միության առաջին և միակ գաղութն էր։ Սարեպտացիները զգալի ներդրում են ունեցել Ներքին Վոլգայի շրջանի տնտեսության և մշակույթի զարգացման գործում։ Նրանց թվում էին պատմաբաններ, հնագետներ, ազգագրագետներ, բուսաբաններ։

Գերմանական փորձարարական գրադարան
--------------------------------

Գտնվում է 1779 թվականին գերնգուտերների կողմից կառուցված հնագույն շենքի երկրորդ հարկում։ Ռուսաստանի հարավում գերմանական գրականության ամենամեծ հավաքածուն ներառող գրադարանն է։ Գրադարանի հավաքածուն ներառում է ավելի քան 15 հազար գիրք գերմաներեն, ռուսերեն և անգլերեն լեզուներով։ 1992 թվականին թանգարանում գրադարանի ստեղծման նախաձեռնողը եղել է Արնսբերգի (Գերմանիա) կառավարության շրջկոմի գրադարանային բաժնի ղեկավար Յոհան Տրաուբը։

Մշակույթի կենտրոններ
--------------------

Արգելոց-թանգարանում գործում են 4 մշակույթի կենտրոններ`ռուսերեն, կալմիկերեն, թաթարերեն և գերմաներեն։ Լանգերֆելդ եղբայրների անվան գերմանական մշակույթի կենտրոնը տարածաշրջանային գերմանական մշակութային ինքնավարության մաս է կազմում և գործում է Հին Սարեպտայի արգելոց-թանգարանում 1990 թվականից։ Թանգարանի ռուսական կենտրոնը ներառում է պատմական վերակառուցման ակումբը և «Ալատիր» դերային մոդելավորման ակումբը։

Գծագիր
------

|  |  |
| --- | --- |
|  | 1А - Չամուսնացած քույրերի տուն |
| 1Б - Ամուրի եղբայրների տուն |
| 2 - Կիրխա |
| 3 - Հանրային վարչության տուն |
| 4 - Հովվի տուն |
| 5 - Դեղագործի տուն |
| 6 - Բնակելի տուն |
| 7 - Օղեգործարան |
| 8 - Իջևանատուն |
| 9 - Ալեքսանդր Բեկկերի բնակելի տուն |
| 10 - Գոլդբախի կրպակ |
| 11 - Գաղութարարի բնակելի տուն |
| 12 - Հարուստ գաղութարարի բնակելի տուն |
| 13/1 - Լանգերֆելդի տուն |
| 13/2 - Աղքատների տուն |
| 13/3 - Մոմե արվեստանոցի բնակելի տուն |
| 14 - Բնակելի տուն |
| 15 - Բնակելի տուն |
| 16 - Բնակելի տուն |
| 17 - Գլիչ մանանեխի գործարանի արտադրական շենք |
| 18 - Գլիչ մանանեխի գործարանի վարչական շենք |
| 19 - Ախոռ |
| 21 - Բնակելի տուն |
| 22 - Կնոբլոխի պահեստ |
| 23 - Կնոբլոխի պահեստ |

Պատկերասրահ
-----------

* 
* 
* Սարեպտական կիրխայի ժամանակակից սրահՍարեպտական կիրխայի ժամանակակից սրահ

Ծանոթագրություններ
------------------

1. ↑  Страница Archived 2014-03-22 at the Wayback Machine. Музея-заповедника на сайте городской администрации

Արտաքին հղումներ
----------------

* Պաշտոնական կայք
* Страница  Archived 2014-03-22 at the Wayback Machine. Музея-заповедника на сайте городской администрации
* culture.volganet.ru Archived 2012-09-26 at the Wayback Machine. - Сарептской кирхе - 240
* culture.volganet.ru(չաշխատող հղում)
 - Найден вход в подземелья Сарепты